যাত্রী সুবিধার্থে হাওড়া ওল্ড কমপ্লেক্সে বসছে ছাউনি, বরাদ্দ ১৫ কোটি

ওয়েবডেস্ক: কলকাতার অন্যতম ব্যস্ততম রেলওয়ে জংশন হাওড়া স্টেশন (Howrah Station)। দিন থেকে রাত যাত্রী থেকে হকার, সাধারণ মানুষের আসা যাওয়ার কোনও বিরাম নেই। এবার যাত্রী সুবিধার কথা মাথায় রেখে বিশেষ উদ্যোগ নেওয়া হচ্ছে।

হাওড়া ওল্ড কমপ্লেক্সে (Old Complex) বসছে ছাউনি । আর রোদ, ঝড়, জলে ভিজতে হবে না যাত্রীদের। মেট্রো যাত্রীরাও এই সুবিধা পাবেন। তিন স্টেশন জুড়ে এবার তৈরি হতে চলেছে ছাউনি দেওয়া রাস্তা।

হাওড়ার ডিআরএম সঞ্জীব কুমার জানিয়েছেন, হাওড়ার স্টেশন সব সময় ব্যস্ত। প্রতিদিনই অসংখ্য যাত্রীর আনাগোনা। দৈনিক প্রায় ১০ লক্ষের বেশি যাত্রী এই স্টেশন দিয়ে যাতায়াত কর থাকেন। মেট্রো যাত্রীদেরও চাপ রয়েছে। এই তিন স্টেশনের একটি থেকে অন্যটিতে আসা-যাওয়া করতে হয় যাত্রীদের।

আরও পড়ুন: প্রতিশ্রুতি মতো আগামীকাল মুর্শিদাবাদ সফরে মুখ্যমন্ত্রী, ব্যস্ততা তুঙ্গে

দূরপাল্লার যাত্রীদের কাছে মালপত্র থাকে। রোদ, ঝড়, জল, বৃষ্টি মাথায় নিয়েই তাদের যাতায়াত করতে গিয়ে নাকাল হতে হয়। এবার তাদের সুরাহার কথা ভেবে তিন স্টেশনের সংযোগকারী নির্মীয়মাণ রাস্তার উপরে থাকবে আধুনিক ছাউনি তৈরি করা হবে। এই প্রকল্পের জন্য বরাদ্দ করা হয়েছে ১৫ কোটি। আগামী ছ’মাসের মধ্যে এই রাস্তার কাজ শেষ হবে বলে আমরা আশাবাদি।

জানা গেছে, এই প্রকল্প সম্পূর্ণ হলে হাওড়া ওল্ড কমপ্লেক্সের ১৫ নম্বর প্ল্যাটফর্ম থেকে নিউ কমপ্লেক্সের ১৭ নম্বর প্ল্যাটফর্মকে সংযুক্ত করবে এই সংযোগকারী রাস্তা। এই মাঝখানে যুক্ত থাকবে মেট্রো স্টেশনও।

হাওড়া স্টেশন ছাড়া অমৃত ভারত প্রকল্পে হাওড়া ডিভিশনের পনেরোটি স্টেশনের উন্নয়নের কাজ চলছে। মূল ভবনগুলি পরিবর্তন করা হবে। ইতিমধ্যেই কাজ পরিদর্শন করেছেন পূর্ব রেলের জিএম মিলিন্দ কে দেউসকর।

দেখুন আরও খবর-